Schwarzenegger in stabiele toestand ná hartoperasie | Maroela Media
Arnold Schwarzenegger (2017) Foto: AP Photo/Francois Mori, File
Sy woordvoerder, Daniel Ketchell, het gesê Schwarzenegger is in 'n stabiele toestand ná 'n suksesvolle hartklepvervangingsoperasie.
Die 70-jarige Schwarzenegger, gebore in Oostenryk, het die beplande operasie ondergaan om 'n klep te vervang wat oorspronklik in 1997 vervang is weens 'n oorerflike hartdefek.
"Die klep van 1997 sou nooit permanent gewees het nie, en het reeds sy lewensverwagting oortref, so hy het besluit om dit nou te vervang," het Ketchell verduidelik.
'n Span dokters het bygestaan en die klep is suksesvol deur 'n katetermetode vervang. Ketchell het nie in die verklaring gerugte bevestig in 'n berig deur TMZ dat komplikasies ingetree het en dat dokters nood opehartchirurgie moes toepas nie.
Sebastian Kurz, kansellier van Oostenryk, het die voormalige kampioen-liggaamsbouer sterkte toegewens. Hy het gesê hy sien uit daarna om die akteur in Mei by 'n klimaatsverandering-vergadering te ontvang.
Schwarzenegger is bekend vir sy rolle in "Terminator" en "Total Recall" ná sy suksesvolle loopbaan as 'n liggaamsbouer. Hy het in 2003 die politiek betree en is as goewerneur van Kalifornië verkies en het twee termyne in dié amp gedien.
Schwarzenegger het in 1997 aangedui sy hartprobleem is oorerflik en hou nie verband met die gebruik van steroïdes toe hy 'n liggaamsbouer was nie.
Ek het jare gelede ook 'n berig gelees dat sy kinders (net dogters?) só groot gemaak is dat hul ook self hul beddens moes opmaak en ander huishoudelike take verrig. Sê dit vir sommige bedorwe brokkies vandag?